rejauldu/bengali-wikipedia huggingface dataset:
থাম্ব|নুসরত খান নির্মিত ছুটি খাঁ জামে মসজিদ নুসরত খান () বাংলা সালতানাতের একজন সামরিক কর্মকর্তা এবং চট্টগ্রামের উত্তরাঞ্চলের শাসক। তিনি ছুটি খান বা ছুটি খাঁ নামেই সমধিক পরিচিত। তার নির্দেশে শ্রীকর নন্দী মহাভারতের একটি পর্ব বাংলায় অনুবাদ করেন, যা ছুটি খানি মহাভারত নামে পরিচিত। তার নামানুসারে মীরসরাইয়ে ছুটি খাঁ জামে মসজিদ নামে একটি ঐতিহাসিক মসজিদ রয়েছে।   প্রারম্ভিক জীবন  ছুটি খান চট্টগ্রামের এক অভিজাত মুসলিম পরিবারে পরিবারে জন্মগ্রহণ করেন। তার পিতা পরাগল খান এবং দাদা রাস্তি খান ছিলেন বাংলা সালতানাতের সেনাপতি এবং উত্তর চট্টগ্রাম অঞ্চলের শাসনকর্তা।   কর্মজীবন  ছুটি খান উত্তরাধিকার সূত্রে প্রাপ্ত পদে অধিষ্ঠিত ছিলেন। তাকে সালতানাতের সীমানা রক্ষার দায়িত্ব দেওয়া হয়। ত্রিপুরা রাজ্যের রাজা ধন্যমাণিক্য ১৫১৩ এবং ১৫১৫ সালে দুবার চট্টগ্রাম আক্রমণ করলেও ছুটি সফলভাবে তাদের হাত থেকে সালতানাতকে রক্ষা করেন। সেই সাথে তিনি ত্রিপুরার বেশ কিছু অঞ্চল জয় করে বাংলা সালতানাতের অধীনে আনেন। বাংলার সুলতান নাসিরউদ্দিন নুসরাত শাহের সাথে তার সুসম্পর্ক ছিল।  ছুটি খান সাহিত্যের পৃষ্ঠপোষক ছিলেন। তিনি তার দরবারের কবি শ্রীকর নন্দীকে মহাভারতের অশ্বমেধ পর্ব সংস্কৃত থেকে বাংলায় অনুবাদ করার নির্দেশ দেন। কাব্যটি পয়ার ও ত্রিপদী মাত্রা বিন্যাসে লেখা হয়। ছুটি খানের নামানুসারে একে ছুটিখানি মহাভারত বলা হয়ে থাকে।  তিনি চট্টগ্রামে একটি খাল নির্মাণ করেন যা আজও বিদ্যমান। তিনি ছুটি খাঁ মসজিদ নির্মাণ করেন, যা এখনও টিকে আছে। ছুটিখানি মহাভারত হল মহাভারতের প্রথম দিকের বাংলা সংস্করণগুলোর একটি।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:১৬শ শতাব্দীর বাঙালি বিষয়শ্রেণী:চট্টগ্রামের শাসক বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাঙালি মুসলিম বিষয়শ্রেণী:বাংলা সালতানাতের অফিসার বিষয়শ্রেণী:মীরসরাই উপজেলার ব্যক্তি বিষয়শ্রেণী:চট্টগ্রামের গভর্নর
থাম্ব| লিওপোল্ড রেডপাথ। পেন্সিল অঙ্কন লিওপোল্ড রেডপাথ (১২ মে ১৮১৬ - ১ মে ১৮৯১) ছিলেন গ্রেট নর্দান রেলওয়ে কোম্পানির একজন কেরানি   যিনি তার নিয়োগকর্তাদের বিরুদ্ধে একটি কুখ্যাত প্রতারণা করেছিলেন এবং তাকে অস্ট্রেলিয়ায় নিয়ে যাওয়া হয়েছিল। Hayes, David A. & Marian Kamlish. (2013) The King's Cross fraudster: Leopold Redpath, his life and times. London: Camden History Society.     তথ্যসূত্র   বিষয়শ্রেণী:১৮১৬-এ জন্ম বিষয়শ্রেণী:১৮৯১-এ মৃত্যু বিষয়শ্রেণী:গ্রিনিচের ব্যক্তি বিষয়শ্রেণী:ইংরেজ প্রতারক
জাহ্নবী কাপুর (জন্ম ১৬ মার্চ ১৯৯৭) হলেন একজন ভারতীয় বলিউড চলচ্চিত্রের উদীয়মান অভিনেত্রী। তিনি ভারতীয় অভিনেত্রী শ্রীদেবীর কন্যা। হিন্দি চলচ্চিত্র "ধড়ক" দিয়ে তার বলিউডে অভিষেক হয়।  কর্মজীবন ২০১৮ সালে ধড়ক চলচ্চিত্র দিয়ে জাহ্নবীর বলিউডে অভিষেক হয়। ছবিটি নাগরাজ মঞ্জুলের মারাঠি ভাষার সৈরাট ছবির হিন্দি পুনর্নির্মাণ। প্রথম ছবিতে তার বিপরীতে ছিলেন আরেক নবাগত ঈশান খট্টর।  অভিনয়ের তালিকা  চলচ্চিত্র  এখনও মুক্তি না পাওয়া চলচ্চিত্র   বছর চলচ্চিত্রভূমিকা টীকাসূত্র ২০১৮ধড়ক পার্বতী সিং রাঠোর  ২০২০  গোস্ট স্টোরিজ সমীরা  জোয়া আক্তারের সেগমেন্ট  গুঞ্জন সাক্সেনা: দ্য কারগিল গার্ল গুঞ্জন সাক্সেনা  ২০২১রুহি  রুহি আরোরা / আফজানা বেদী   ২০২২গুড লাক জেরি  জেরি  সম্পূর্ন মিলি   মিলি  সম্পূর্ন ২০২৩বাওয়াল নিশা  সম্পূর্ণরকি অউর রানি কি প্রেম কাহানিঅজানা ‘‘হার্ট থ্রব’’ গানে বিশেষ উপস্থিতি ২০২৪তেরি বাতো মে অ্যায়সা উলঝা জিয়াজিয়াবিশেষ উপস্থিতিমিস্টার অ্যান্ড মিসেস মাহিমহিমা ‘‘মাহি’’ আগারওয়ালসম্পূর্ণ উলাজহসুহানা ভাটিয়াসম্পূর্ণ দেবারা: পার্ট ওয়ানথাঙ্গামতেলুগু চলচ্চিত্র২০২৫ সানি সান্সকারি কি তুলশি কুমারী তুলশি কুমারীচিত্রগ্রহণ  চিত্রসঙ্গীত  বছর  গান  শিল্পী  রচনা  টীকা সূত্র ২০২০"কুড়ি নু নাচনে দে"বিশাল দাফলানি, শচীন-জিগর শচীন-জিগর, তানিস্ক বাগচীআংরেজি মিডিয়াম-র প্রচার গান   তথ্যসূত্র   বহিঃসংযোগ  বলিউড হাঙ্গামা তে জাহ্নবী কাপুর  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:তামিল ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় তামিল ব্যক্তি বিষয়শ্রেণী:জি সিনে পুরস্কার বিজয়ী
মহানগর দায়রা জজ মেট্রোপলিটন এলাকায় ফৌজদারি আদালতের প্রধান বিচার বিভাগীয় কর্মকর্তা। ওয়ারেন্ট অব প্রিসিডেন্স অনুসারে মহানগর দায়রা জজের পদমর্যাদা সচিব এর সমান। বর্তমানে বিজ্ঞ ঢাকা মহানগর দায়রা জজ হিসাবে কাজ করছেন মোঃ আছাদুজ্জামান।   মহানগর দায়রা জজের রয়েছে আপিল এখতিয়ার। তিনি মেট্রোপলিটন এলাকায় চীফ মেট্রোপলিটন ম্যাজিস্ট্রেট সহ প্রথম শ্রেণীর ম্যাজিস্ট্রেটদের ও জেলা প্রশাসক তথা জেলা ম্যাজিস্ট্রেট ও অতিরিক্ত জেলা ম্যাজিস্ট্রেটদের আপিল কর্তৃপক্ষ। তার সভাপতিত্বে ত্রৈমাসিক বিচার বিভাগীয় সম্মেলন অনুষ্ঠিত হয় যেখানে চীফ মেট্রোপলিটন ম্যাজিস্ট্রেট, পুলিশ কমিশনার ও জেলা প্রশাসক সহ মহানগরের সকল গুরুত্বপূর্ণ কর্মকর্তাগণ উপস্থিত থাকেন। বাংলাদেশের পদমর্যাদা ক্রমে মহানগর দায়রা জজের অবস্থান ১৬তম।   এখতিয়ার ও ক্ষমতা  মহানগর দায়রা জজ মৃত্যুদণ্ড ও যাবজ্জীবন কারাদণ্ড সহ আইনে উল্লেখিত সকল প্রকারের দন্ড প্রদান করতে পারেন।   নিয়োগ  মহানগর দায়রা জজ বাংলাদেশ জুডিসিয়াল সার্ভিসের প্রথম গ্রেডের কর্মকর্তাদের মধ্য থেকে নিয়োগ দেওয়া হয়। বাংলাদেশের সংবিধানের ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি জেলা ও দায়রা জজ নিয়োগ দিয়ে থাকেন। আইন মন্ত্রণালয় বাংলাদেশ সুপ্রীম কোর্ট এর সাথে পরামর্শক্রমে জেলা ও দায়রা জজদের মহানগর দায়রা জজ হিসেবে পদায়ন ও বদলি করে থাকে।   পদমর্যাদা  ২০১৬ সালের ১০ নভেম্বর বাংলাদেশ সুপ্রীম কোর্ট এর আপীল বিভাগ ওয়ারেন্ট অব প্রিসিডেন্স বা বাংলাদেশের পদমর্যাদা ক্রম মামলার পূর্ণাঙ্গ রায় প্রকাশ করে যাতে মহানগর দায়রা জজকে ১৬ নম্বর ক্রমিকে রাখা হয়।   আরও দেখুন   চীফ মেট্রোপলিটন ম্যাজিস্ট্রেট  অতিরিক্ত চীফ মেট্রোপলিটন ম্যাজিস্ট্রেট  মেট্রোপলিটন ম্যাজিস্ট্রেট  ম্যাজিস্ট্রেট   তথ্যসূত্র    বহিঃসংযোগ   বিষয়শ্রেণী:বাংলাদেশ সরকার বিষয়শ্রেণী:বাংলাদেশের আইন বিষয়শ্রেণী:বাংলাদেশের বিচার বিভাগ বিষয়শ্রেণী:বাংলাদেশের আইন প্রয়োগকারী সংস্থা বিষয়শ্রেণী:বাংলাদেশের রাজনীতি বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা
বিশ্ব স্বাস্থ্য সংস্থা (ডব্লিওএইচএ) — বিশ্ব স্বাস্থ্য বিষয়ক জাতিসংঘ বিশেষ সংস্থা।  বিষয়শ্রেণী:জাতিসংঘ বিশেষ সংস্থা বিষয়শ্রেণী:বৈশ্বিক স্বাস্থ্য বিষয়শ্রেণী:আন্তর্জাতিক চিকিৎসা ও স্বাস্থ্য সংস্থা বিষয়শ্রেণী:জনস্বাস্থ্য সংস্থা বিষয়শ্রেণী:জাতিসংঘ উন্নয়ন গোষ্ঠী বিষয়শ্রেণী:জাতিসংঘ অর্থনৈতিক ও সামাজিক পরিষদ বিষয়শ্রেণী:জেনেভা ভিত্তিক সংস্থা বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা বিষয়শ্রেণী:Wikipedia categories named after medicaland health organizations বিষয়শ্রেণী:জাতিসংঘের বিশেষায়িত সংস্থা বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:জাতিসংঘের অর্থনৈতিক ও সামাজিক পরিষদ
প্রথম বারবারি যুদ্ধ (১৮০১-১৮০৫), যা ত্রিপলিটান যুদ্ধ এবং বারবারি কোস্ট ওয়ার নামেও পরিচিত, দুটি বারবারি যুদ্ধের মধ্যে প্রথম ছিল, যেখানে মার্কিন যুক্তরাষ্ট্র এবং সুইডেন চারটি উত্তর আফ্রিকান রাজ্যের বিরুদ্ধে লড়াই করেছিল যা সম্মিলিতভাবে " বারবারি রাজ্য" নামে পরিচিত।  মার্কিন অংশগ্রহণের কারণ ছিল বারবারি রাজ্যের জলদস্যু কর্তৃক আমেরিকান বণিক জাহাজ জব্দ করা এবং ক্রুদের মুক্তিপণের জন্য আটকে রাখা, মার্কিন যুক্তরাষ্ট্রর কাছে বারবারি শাসকরা তাদের প্রতি শ্রদ্ধা জানানোর দাবি করে। কিন্তু মার্কিন যুক্তরাষ্ট্রের প্রেসিডেন্ট টমাস জেফারসন এই শ্রদ্ধা জানাতে অস্বীকার করেন। ১৮০০ সাল থেকে সুইডেন ত্রিপোলিটানদের সাথে যুদ্ধে লিপ্ত  ।   তথ্যসূত্র   বিষয়শ্রেণী:মার্কিন যুক্তরাষ্ট্র জড়িত যুদ্ধ বিষয়শ্রেণী:উসমানীয় সাম্রাজ্যের যুদ্ধ বিষয়শ্রেণী:সুইডেন জড়িত যুদ্ধ বিষয়শ্রেণী:মরক্কো জড়িত যুদ্ধ
থাম্ব|পেত্নী পেত্নী, প্রেত্নী, চুরেল, চুডেল, চুড়েল এবং শাকচুন্নী ( চুড়্যায়েল্;  চোড়্যাল্, নেপালী: किचकन्या কিচকন্যা) এক পৌরাণিক জীব বা নারীর ভূত, যা দৈত্যদানব সংক্রান্ত লোক কথায় দক্ষিণ এশিয়ার এবং দক্ষিণ-পূর্ব এশিয়ায় বর্ণিত হয়েছে। বিশেষ করে বাংলাদেশ ভারত, এবং পাকিস্তানে এটি বেশ জনপ্রিয়। কিছু লোক সাহিত্যে মতে, প্রসবকালে বা গর্ভবতী অবস্থায় বা দুর্ভোগের কারণে কোন নারীর মৃত্যু হলে তাদের আত্মা শ্বশুরবাড়ির পুরুষদের লক্ষ্যকরে প্রতিশোধ নিতে পেত্নীতে রুপান্তরিত হয়।  লোককথার মতে, বেশীরভাগ ক্ষেত্রেই পেত্নী দেখতে খুবই জঘন্য হয় কিন্তু মায়াবলে এটি নিজের রূপ পরিবর্তন করে সুন্দরী নারীতে পরিনত হয়ে পুরুষদের আকর্ষণ করে নির্জনে পাহাড়ে নিয়ে হত্যা করে অথবা তাদের জীবন শক্তি নিয়ে বৃদ্ধে পরিনত করে।   সৃষ্টি  পেত্নীর ধারণাটি পারস্য থেকে আসে, যেখানে তাদের বর্ণনা দেওয়া হয়েছিল সে “নারীর আত্মার আত্মা” যারা “অত্যন্ত অসন্তুষ্ট বাসনা” নিয়ে মারা গিয়েছিল।   দক্ষিণ-পূর্ব এশিয়ায় পেত্নী হল এমন মহিলার ভূত যে প্রসবকালীন অবস্থায় মারা গিয়েছিল বা গর্ভবতী অবস্থায় মারা গিয়েছিলো বা অপরিচ্ছন্ন সময়কালে মারা গিয়েছিলো।  অপরিষ্কার সময়কাল ভারতের একটি সাধারণ কুসংস্কার, যেখানে একজন মহিলা তার রজঃস্রাব সময়কালে এবং সন্তান জন্মের বারো দিন পর্যন্ত অশুচি বলে অভিহিত হয়।  কিছু সূত্র মতে, ভারতে কোনও মহিলা যদি অপ্রাকৃত ভাবে বা প্রসবের সময়, বিশেষত দিওয়ালির সময় মারা যায় তবে তিনি পেত্নীতে পরিণত হবেন।    চেহারা  পেত্নী কালো জিহ্বা এবং মোটা রুক্ষ ঠোঁট সহ খুব কুৎসিত হিসাবে বর্ণিত হয়েছে। যদিও বিভিন্ন স্থানে এর মুখই নেই বলে বর্ণিত হয়েছে। বর্ণনা মতে, এর নখের মত শক্ত হাত এবং কুঁচকানো লম্বা চুল থাকতে পারে। কিছু জায়গায় এর অপরিচ্ছন্ন চুলের সাথে মানুষের মতো একদিক মুখ বা শূকরের মত মুখও বর্ণিত রয়েছে। কখনও কখনও আরো বলা হয়েছে, এর সামনে সাদা এবং পিছনে কালো এবং পিছনে বাকানো উল্টো পা  রয়েছে এবং এটি উলঙ্গ হয়েও ঘোরাফেরা করে। Bartels, Max, Paul Bartels, and Hermann Heinrich Ploss. Woman. an historical gynecological and anthropological compendium. London: n.p., 1935. Print  তথ্যসূত্র  বিষয়শ্রেণী:ডাকিনী বিদ্যা বিষয়শ্রেণী:ভূত বিষয়শ্রেণী:হিন্দুধর্মে অপদেবতা বিষয়শ্রেণী:ভারতের কুসংস্কার বিষয়শ্রেণী:ভারতীয় লোককাহিনি বিষয়শ্রেণী:নারী কিংবদন্তি প্রাণী
চট্টগ্রামের সেনা বিদ্রোহের মধ্য দিয়ে ১৯৭১ খ্রিষ্টাব্দে বাংলাদেশের মুক্তিযুদ্ধের সূত্রপাত হয়। এই বিদ্রোহে চট্টগ্রাম সেনানিবাসের অফিসার ও সৈনিকবৃন্দ, চট্টগ্রাম শহর এলাকায় অবস্থিত ৮ম ইস্ট বেঙ্গল রেজিমেন্টের অফিসার ও সৈনিকবৃন্দ এবং চট্টগ্রাম শহরে অবস্থিত পূর্ব পাকিস্তান রাইফেলস্-এর অফিসার ও সৈনিকবৃন্দ অংশগ্রহণ করে। ১৯৭১ খ্রিষ্টাব্দের ২৫শে মার্চ মধ্য রাতে যখন পাকিস্তান সেনাবাহিনী বাঙ্গালী নিধনের উদ্দেশ্যে ঢাকা শহরে অপারেশন সার্চলাইট শুরু করে, প্রায় একই সময়ে চট্টগ্রাম শহরে বাঙ্গালী সেনাদের বিদ্রোহ শুরু হয়। সেনা বিদ্রোহের একমাত্র শাস্তি ফায়ারিং স্কোয়াডে মৃত্যুদণ্ড জেনেও সাহসী বাঙ্গালী সেনাধ্যক্ষ এবং সৈনিকেরা মানসিকভাবে এই বিদ্রোহের জন্য প্রস্তুত হয়েছিলেন এবং জ্যেষ্ঠ কর্মকর্তাবৃন্দ বিভিন্ন সময়ে নিজেদের মধ্যে আলোচনা করে বিদ্রোহের সিদ্ধান্ত নিয়েছিলেন। ২৫শে মার্চ রাতে অস্বাভাবিক পরিস্থিতির আলামত পাওয়া গেলে ডিউটি অফিসার অলি আহমদ বাঙ্গালী সহকর্মীদের নিরাপত্তার জন্য প্রয়োজনীয় ব্যবস্থা গ্রহণ করেন। এ সময় মেজর জিয়াউর রহমান স্বীয় ঊধ্বর্তন কর্মকর্তার তাৎক্ষণিক নির্দেশে চট্টগ্রাম বন্দরের উদ্দেশ্যে রওনা দিয়েছিলেন। মেজর জিয়াকে সকল বিষয় অবহিত করার জন্য ক্যাপ্টেন খালেককে প্রেরণ করা হয়। দেওয়ান হাট রেলক্রসিংয়ের নিকট মেজর জিয়াউর রহমান আসন্ন বিপদ সম্পর্কে অবহিত হয়ে তৎক্ষণাৎ প্রত্যাবর্তন করেন এবং আনুমানিক রাত ১১:৪৫ মিনিটে সেনাসদরে পৌঁছানোর পর হাতে অস্ত্র নিয়ে পাকিস্তানি সেনাদের বন্দী করতে শুরু করেন। অন্যান্যদের সঙ্গে স্বীয় কম্যন্ডিং অফিসার কর্ণেল জানজুয়াকে বন্দীকে করে নিয়ে আসেন মেজর জিয়াউর রহমান। ’’রাষ্ট্রবিপ্লব’’, ড. অলি আহমদ, অন্বেষা প্রকাশন,ঢাকা, প্রকাশকাল  ২০০৮, পৃ. ১৩২-১৩৪ এই পদক্ষেপের মধ্য দিয়ে ১৯৭১ খ্রিষ্টাব্দের ২৫ মার্চ মধ্যরাতের নিকটবর্তী সময়ে চট্টগ্রাম সেনা বিদ্রোহের সূচনা হয়।  বিদ্রোহের প্রেক্ষাপট  তথ্যসূত্র  আরো দেখুন বাংলাদেশের স্বাধীনতা যুদ্ধ অলি আহমেদ জিয়াউর রহমান রফিকুল ইসলাম (বীর উত্তম) মীর শওকত আলী শমসের মবিন চৌধুরী  বহি:সংযোগ  বিষয়শ্রেণী:বাংলাদেশের স্বাধীনতা যুদ্ধের কারণ ও সূচনালগ্ন
যুক্তির বিপক্ষে পর্যাপ্ত প্রতিযুক্তির অভাবে বা প্রতিযুক্তি না দিয়ে আবেগের দ্বারস্থ হওয়া হলো আবেগপ্রবণতার কুযুক্তি বা Appeal to emotion। এই ধরনের কুযুক্তি argumentum ad passiones নামেও পরিচিত। ভয়, হিংসা, বিদ্বেষ, করুণা, অহঙ্কার ইত্যাদি আবেগপ্রবণতার কুযুক্তির কারণ হতে পারে।  এধরনের তর্কে বিতার্কিক প্রতিপক্ষের পয়েন্টগুলো শণাক্ত করে না, সেই পয়েন্টগুলোর সংলগ্নতা কিংবা স্ববিরোধীতা খুঁজে বের করার চেষ্টাটা করে না। শ্রোতার আবেগ যে দিকে বইবে, বিতার্কিক সে দিকেই পাল তুলেন, আবেগের জোরেই তার কুতর্কের বহিত্র শ্রোতার অন্তরে নোঙর ফেলেন। মানুষ যেহেতু আবেগপ্রবণ প্রাণী, তাই তার যুক্তিবৃত্তির মাঝে আবেগের তন্তু থাকতেই পারে।   উদাহরণ  ধর্মানুভূতি নিয়ে হালের আলাপ-আলোচনা এরকম একটা উদাহরণ। ধর্মের সমালোচনা করা যাবে না কেন প্রতিপাদন করতে গিয়ে বলা হয়,  কারো বাবা-মাকে কেউ গালি দিলে নিশ্চয়ই কেউ বসে রবে না? এজন্যই আমাদের ধর্মগুরু বা দেবতার বিরুদ্ধে কিছু বললে তার শাস্তি হবে।'  বাঙালি সংস্কৃতিতে বাবা-মা যেহেতু একটু বেশিই সংবেদনশীল স্থানে আসীন, তাই যেকোন ব্যক্তি বা মতাদর্শকে বাবা-মায়ের সমতুল্য ঘোষণা করলে তা যাবতীয় আকাম হতে ইনডেমনিটি পেয়ে যায়। বলাই বাহুল্য, বাবা-মাও সমালোচনার ঊর্ধ্বে না। বাবা-মা তাদের ব্যক্তিগত চিন্তাভাবনাকে ঐশী অধিকারবলে রাষ্ট্রযন্ত্রে কিংবা সমাজে চাপিয়ে দিতে চাইলে আর দশটা রাজনৈতিক ব্যক্তি কিংবা পাবলিক ব্যক্তিত্বের মতোই তাদেরকে সমালোচনার শিকার হতে হবে। কিন্তু কোন মতাদর্শ বা মতাদর্শ-প্রচারককে নিজের বাবা-মা'র সাথ তুলনা করে ধর্মীয় হত্যাকাণ্ডের বৈধতা দেওয়া যায় না।   তথ্যসূত্র   বিষয়শ্রেণী:উদ্দেশ্যপ্রণোদিত প্রচারণা কৌশল বিষয়শ্রেণী:আবেগের আবেদন
থাম্ব|রবিনসন অভিক্ষেপে বিশ্বের রাজনৈতিক মানচিত্র বিশ্ব রাজনীতি বা বৈশ্বিক রাজনীতি বলতে বিশ্বের রাজনৈতিক ঘটনাবলির একটি বিশ্বব্যাপী সামগ্রিক চিত্রকে বোঝায় যেখানে কেবলমাত্র বিশ্ব পর্যায় নয়, বরং বৈশ্বিক, জাতীয়, আঞ্চলিক, ইত্যাদি সমস্ত স্তরের রাজনৈতিক ঘটনাবলি ও তাদের মধ্যকার আন্তঃসম্পর্কের বিষয়গুলি অন্তর্ভুক্ত। বিশ্ব রাজনীতির গবেষণা তাই আন্তর্জাতিক রাজনীতির গবেষণা অপেক্ষা ভিন্ন একটি ক্ষেত্র, এবং এগুলি একে অপরের পরিপূরক ভূমিকা পালন করে। আন্তর্জাতিক রাজনীতি বিগত দশকগুলিতে ধীরে ধীরে বৈশ্বিক রাজনীতিতে রূপান্তরিত হচ্ছে। সনাতনি রাষ্ট্র ও জাতীয় সরকারগুলির পাশাপাশি আন্তর্জাতিক অঙ্গনে নতুন নতুন অংশগ্রহণকারীর আবির্ভাব ঘটেছে।  বিশ্ব রাজনীতিতে আন্তঃসংযুক্ততা ও আন্তঃনির্ভরশীলতার মাত্রা বৃদ্ধি পেয়েছে, তবে সর্বত্র সমভাবে নয়। আন্তর্জাতিক পর্যায়ে নৈরাজ্যমূলক পরিস্থিতিকে প্রতিস্থাপন করে আঞ্চলিক ও বৈশ্বিক সুশাসনের একটি পরিকাঠামোর উদ্ভব হয়েছে। বিশ্বের বিভিন্ন স্থানের মধ্যে রাজনৈতিক, অর্থনৈতিক, সাংস্কৃতিক ও অন্যান্য পর্যায়ে যে জটিল আন্তঃসংযুক্ততার জালিকাব্যবস্থার উদ্ভব ঘটেছে, সেই ব্যাপারটিকে বিশ্বায়ন নাম দেওয়া হয়েছে। বিশ্বায়নের ফলে বিশ্বের যেকোনও স্থানের মানুষের দৈনন্দিন জীবন বহুদূরে অবস্থিত ঘটনাবলি বা গৃহীত সিদ্ধান্ত দ্বারা উত্তরোত্তর প্রভাবিত হচ্ছে। বিশ্বায়নকে মূলত অর্থনৈতিক বিশ্বায়ন, সাংস্কৃতিক বিশ্বায়ন ও রাজনৈতিক বিশ্বায়ন - এই তিনটি শ্রেণীতে ভাগ করে আলোচনা করা হয়। তবে বিশ্বায়ন বলে আদৌ কিছু আছে কি না, থাকলেও কোনও তাৎপর্যপূর্ণ কিছু কি না এবং বিশ্ব রাজনীতির রূপান্তরে এর ভূমিকা কতটুকু - এসব ব্যাপারে প্রচুর বিতর্ক বিদ্যমান।  বিশ্ব রাজনীতি নিয়ে দুইটি মূলধারার দৃষ্টিভঙ্গি বিদ্যমান-- বাস্তববাদ ও উদারপন্থীবাদ। দুইটিতেই বিশ্বায়নকে ইতিবাচক দৃষ্টিতে দেখা হয় এবং রাষ্ট্রসমূহের সম্পর্কের মধ্যে সংঘাত ও সহযোগিতার ভারসাম্য নিয়ে আলোচনা করা হয়, যদিও উক্ত ভারসাম্যের প্রকৃতি সম্পর্কে এই দুই দৃষ্টিভঙ্গির মধ্যে যথেষ্ট পার্থক্য আছে। মূলধারার বিপরীতে বিশ্ব রাজনীতি নিয়ে সমালোচনামূলক দৃষ্টিভঙ্গি বা তত্ত্বসম্ভারও বিদ্যমান। এগুলিতে বর্তমানে বিশ্ব রাজনীতিতে বিরাজমান স্থিতাবস্থার (status quo)-র নেতিবাচক সমালোচনা করা হয় এবং এই ব্যবস্থাতে প্রান্তিক বা নিপীড়িত দলগুলির উপর বেশি জোর দেওয়া হয়।  তথ্যসূত্র   আরও দেখুন   বিশ্বায়ন-বিরোধী আন্দোলন  বৈশ্বিক নাগরিকত্ব  বৈশ্বিক সুশাসন  বিশ্ব সমাজ  আরও পড়ুন  Held, David, Anthony McGrew, David Goldblatt and Jonathan Perraton, Global Transformations: Politics, Economy and Culture, Cambridge, Polity Press, 1999.  McGrew, AG, and Lewis, PG, Global Politics, Cambridge, Polity Press, 1992.  বহিঃসংযোগ  Global Power Barometer Center for Global Politics Berlin Forum on Global Politics  বিষয়শ্রেণী:বিশ্ব রাজনীতি বিষয়শ্রেণী:রাজনৈতিক বিশ্বায়ন বিষয়শ্রেণী:সাংস্কৃতিক বিশ্বায়ন বিষয়শ্রেণী:অর্থনৈতিক বিশ্বায়ন
অ্যাগার হলো জেলির মতো পদার্থ। এটি রন্ধনে এবং অণুজীববিজ্ঞানের কাজে ব্যবহার হয়।  আগর দ্বারা নিম্নোক্ত বিষয়গুলি নির্দেশিত হতে পারে:   স্থান    এশিয়া    আগর, মধ্যপ্রদেশ, ভারতের মধ্য প্রদেশ রাজ্যের একটি শহর ও পৌরসভা, পারমার রাজপুত রাজ্যের প্রাক্তন রাজধানী  আগর (বিধানসভা কেন্দ্র) মধ্যপ্রদেশ নির্বাচনী এলাকা শহরকে কেন্দ্র করে  আগার (ভারতের পৌরসভা) ভারতের একটি অঞ্চল।  আগর মালওয়া জেলা, মধ্যপ্রদেশ, ভারত  আগর, গুজরাত, ভারতের রেওয়া কাঁথার একটি গ্রাম এবং প্রাক্তন রাজ্য  আগার, তুর্কমেনিস্তান, একটি শহর   অন্যান্য    আগার, সাউথ ডাকোটা, একটি মার্কিন শহর  আগার টাউন, মধ্য লন্ডনের একটি স্বল্পস্থায়ী এলাকা  আগর দ্বীপ, বারমুডা   মানুষ    আগর (নাম), একটি প্রদত্ত নাম এবং একটি পরিবারের নাম, নাম সহ ব্যক্তির তালিকা সহ  হাগার, একটি বাইবেলের চরিত্র, কখনও কখনও "আগার" নামে বানান করা হয়   উদ্ভিদ ও প্রাণী    আগর (কুকুর) বা মাগয়ার আগর, একটি কুকুরের জাত  আগরউড, সুগন্ধি তৈরিতে ব্যবহৃত একটি সুগন্ধি কাঠ   অন্যান্য ব্যবহার   আগর বন্দুক, একটি প্রাথমিক ধরনের মেশিনগান  আগার ডট আইও, সেলুলার ব্লব সমন্বিত একটি ব্যাপক মাল্টিপ্লেয়ার অনলাইন গেম  আগার, দক্ষিণ সুদানের ডিঙ্কা ভাষার একটি উপভাষা  উলাওয়া বিমানবন্দর, সলোমন দ্বীপপুঞ্জ (আইসিএও কোড)  লিবআগার, একটি ক্রস-প্ল্যাটফর্ম জিইউআই টুলকিট   আরো দেখুন    ভোমর (দ্ব্যর্থতা নিরসন)  আগুর (দ্ব্যর্থতা নিরসন)
ইয়াংসিকাং ইয়াংথৎসে নদী সেতু হল চীনের হুপেই প্রদেশের উহান শহরের একটি ঝুলন্ত সেতু। এটি ২০১৯ সালের ৮ই অক্টোবর যানবাহন চলাচলের জন্য উন্মুক্ত করা হয়েছিল। সেতুটি বিশ্বের তৃতীয় দীর্ঘতম ও সামগ্রিকভাবে চীনের দীর্ঘতম ঝুলন্ত সেতু। এটি ইয়াংথৎসে নদী জুড়ে ১,৭০০ মিটার (৫,৫৭৭.৪ ফুট; ১.১ মাইল) বিস্তৃত। ইয়াংসিকাং ইয়াংথৎসে নদী সেতুটি বিশ্বের দীর্ঘতম ডাবল-ডেক ব্রিজ স্প্যান এবং এর দুটি ডেকে মোটরচালিত যানবাহন, অ-মোটরচালিত যানবাহন ও পথচারীদের বহন করা হয়। Page 2 archived from the original. Page 3 archived from the original. Page 4 archived from the original. সেতুটি নির্মাণে সিএনওয়াই ¥৮৫০০ কোটি (মার্কিন $১২৭ কোটি) খরচ হয়েছিল।  সেতুটি হানইয়াং ও উছাং জেলাকে সংযুক্ত করেছে। উপরের ডেকটিতে যানবাহনের জন্য ছয়টি লেন রয়েছে যা শহুরে এক্সপ্রেসওয়ে ব্যবস্থার সঙ্গে সংযুক্ত এবং সেতুর প্রতিটি পাশে ২ মিটার (৬.৬ ফুট) প্রশস্ত পথচারী পথ রয়েছে। নীচের ডেকে আরও চারটি মোটর গাড়ির লেন, যা শহরের রাস্তার সঙ্গে সংযুক্ত, দুটি ২.৫ মিটার (৮.২ ফুট) লেন অ-মোটর চালিত যানবাহনের জন্য, এবং আরও দুটি চলার পথ পথচারীদের জন্য রয়েছে। সেতুটির সামগ্রিক দৈর্ঘ্য ৪.১৩৪ কিলোমিটার (২.৫৭ মাইল)।সূত্রগুলি কাঠামোর মোট দৈর্ঘ্যের বিষয়ে একমত নয়। চীনা উইকিপিডিয়া ও স্ট্রাকচার ডাটাবেসের নিবন্ধে সেতুটির মোট দৈর্ঘ্য ৪,৩১৭.৮ মিটার হিসাবে তালিকাভুক্ত করা হয়েছে, যখন চায়না ডেইলিতে ২০১৯ সালের ৮ই অক্টোবর প্রকাশিত নিবন্ধে দৈর্ঘ্য ৪.১৩ কিমি ও ম্যানিটোওক ক্রেনস প্রেস রিলিজে দৈর্ঘ্য ৪,১৩৪ মি উল্লেখ করা হয়েছিল।   আরও দেখুন   চীনের সেতুসমূহের তালিকা  ইয়াংথৎসে নদীর সেতু ও সুড়ঙ্গ  দীর্ঘতম ঝুলন্ত সেতু স্প্যানের তালিকা   টীকা    তথ্যসূত্র    বহিঃসংযোগ   বিষয়শ্রেণী:ইয়াংথৎসে নদীর উপর সেতু বিষয়শ্রেণী:চীনের ঝুলন্ত সেতু বিষয়শ্রেণী:চীনে সড়ক সেতু বিষয়শ্রেণী:উহানের সেতু বিষয়শ্রেণী:২০১৯-এ সম্পন্ন সেতু বিষয়শ্রেণী:দ্বি-তল সেতু
মুহাম্মদ হাদি মারেফাত (১৯৩১ কারবালা - ২০০৭ কওম) ছিলেন একজন শিয়া পণ্ডিত, ধর্মগুরু, কুরআন অধ্যয়ন ও ব্যাখ্যার গবেষক এবং তমহিদ সাংস্কৃতিক ইনস্টিটিউটের প্রতিষ্ঠাতা ও প্রাক্তন সভাপতি। তিনি  রিসালাহ মাইসিয়্যাহ -এর রচয়িতা শায়খ আবদুল আলী মাইসির বংশধর। তিনি সোসাইটি অফ সেমিনারি টিচার্স অফ কোম-এর সদস্য ছিলেন এবং তিনি আয়াতুল্লাহ উপাধি লাভ করেছিলেন।  "আল-তমহিদ ফিল-উলুমুল-কুরআন ", " সিয়ানা আল-কুরআন মিনাত-তাহরিফ ", " আত-তাফসীর ওয়াল-মুফাসসিরুন ফী তাওবা আল-কাসিব'', "তাফসিরুল আতহারি'র মতো কুরআন অধ্যয়নের ক্ষেত্রে তার অনেক প্রভাবশালী অবদান ছিল। তাকে কওম শহরের ফাতিমা মাসুমেহ মাজারে দাফন করা হয়।    শিক্ষা  তিনি প্রথমে কারবালার ইসলামী মাদ্রাসায় ভর্তি হয়েছিলেন। তিনি সেখানে ইসলামিক আইনশাস্ত্র (ফিকাহ) এবং ইসলামী আইনশাস্ত্রের মূলনীতিগুলির উন্নত কোর্স সমাপ্ত করেন। তিনি আয়াতুল্লাহ আবুল কাসিম আল-খোয়ির কোর্সে অধ্যয়নের জন্য নাজাফে যান; তারপরে তিনি কওম সেমিনারিতে ভর্তি হন। মারেফাত আয়াতুল্লাহ মির্জা হাশেম আমোলির কোর্সে অংশ নিয়েছিলেন এবং এরপরে আনুষ্ঠানিকভাবে কওম সেমিনারে শিক্ষকতা শুরু করেন।   অবদান  মুহাম্মদ হাদি মারেফাতের ব্যাখ্যার (তাফসির) এবং কুরআন অধ্যয়নের ক্ষেত্রে অনেক অবদান রয়েছে। তার কয়েকটি অসামান্য রচনা হল:   সিয়ানা আল কুরআন মিনাত তাহরীফ  আত তামহীদ ফি উলুমুল কুরআন   তালখিসুত তামহীদ  কুরআন বিজ্ঞানের পরিচিতি (তাখলিসুত তামহীদের ইংরেজি অনুবাদ। অনুবাদ করেছেন সালিম রোসিয়ার, মনসুর লিম্বা। সংক্ষেপণ ও পরিমার্জন করেছেন মোহাম্মদ সাঈদ বাহামাপুর)  আততাফসীর ওয়াল মুফাসসিরুন ফী তাওবাতুল কাসিব (দুই খণ্ড)  তাফসির আল-আতহারী আল জামি '''  শুবাবাহ ওয়া ওয়া রুদুদ হল আল কুরআন শুবহাত ওয়া রুদুদ হাওলিল কুরআনিল কারিম কুরআন অধ্যয়ন কুরআনের ইতিহাস কুরআন অধ্যয়ন উপর শিক্ষণ তানসুখ আল আরওয়া উইলিইয়াতুল ফকিহ; 'আব'আদুহা ওয়া হুদুদুহা উইলাইয়াতুল ফকীহ (ইসলামী ফকীহদের মহত্ব) সুশীল সমাজ মালিকিয়্যাতুল আরদ্ব তমহিদুল কাওয়াইদ হাদীস লা-তা'আদ হাদীস মান জাদা ফী সালাতেহ''   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০০৭-এ মৃত্যু বিষয়শ্রেণী:শিয়া মুসলিম পণ্ডিত
বুনো ছাগল (Capra aegagrus) ক্যাপরা গণের সবচেয়ে ব্যাপকভাবে বিস্তৃত প্রজাতি। এদের বিস্তার ইউরোপ এবং আনাতোলিয়া থেকে মধ্য এশিয়া ও মধ্যপ্রাচ্য পর্যন্ত। গৃহপালিত ছাগল এই প্রজাতিরই একটি উপপ্রজাতি।  সামাজিক কাঠামো বন্য পরিবেশে ছাগল উর্ধে ৫০০ জনের একটি পাল নিয়ে থাকে। পুরুষরা থাকে নিঃসঙ্গ। স্ত্রী ছাগল একটি ঋতুকালের মধ্য দিয়ে যায়, তখন তারা প্রজননের জন্য তৈরী হয়। শরৎকালে বুনো ছাগলরা বংশবৃদ্ধিতে লিপ্ত হয় যখন বয়স্ক পুরুষেরা তরুণদের মাতৃপাল থেকে বের করে দেয়। গর্ভধারণকাল গড়ে হয় ১৭০ দিনের, যার পরে সাধারণত স্ত্রী ছাগল একটি বাচ্চা প্রসব করে। জন্মের কিছু পর পরই ছাগশিশু মায়ের সাথে চলাফেরা করতে পারে। ৬ মাস পর মায়ের দুগ্ধপান ছাড়ানো হয়। স্ত্রী ছাগল দেড় থেকে আড়াই বছরে যৌনতা প্রাপ্ত হয়, পুরুষেরা হয় সাড়ে তিন থেকে ৪ বছরে। ছাগলের আয়ুকাল হয় ১২ থেকে ২২ বছর।   বাসস্থান   এদের যে সকল দেশে দেখতে পাওয়া যায় : আফগানিস্তান  আজারবাইজান আর্মেনিয়া সাইপ্রাস গ্রিস ইরান ইরাক কুর্দিস্তান কাবু ভের্দি ভারত লেবানন ওমান পাকিস্তান রাশিয়া সিরিয়া তুরস্ক তুর্কমেনিস্তান  উপপ্রজাতিসমূহ বেজোয়ার আইবেক্স (Capra aegagrus aegagrus) সিন্ধ আইবেক্স (Capra aegagrus blythi) চিলতান ছাগল (Capra aegagrus chialtanensis)  গৃহপালিত ছাগল (Capra aegagrus hircus) তুর্কমানি বুনো ছাগল (Capra aegagrus turcmenica)  Capra aegagrus pictus Capra aegagrus cretica   বহিঃসংযোগ   তথ্যসূত্র  বিষয়শ্রেণী:যুগ্ম ক্ষুরযুক্ত চতুষ্পদ বিষয়শ্রেণী:পাকিস্তানের স্তন্যপায়ী বিষয়শ্রেণী:রোমন্থক বিষয়শ্রেণী:ছাগল বিষয়শ্রেণী:১৭৭৭-এ বর্ণিত স্তন্যপায়ী বিষয়শ্রেণী:ক্যাপরা বিষয়শ্রেণী:আজারবাইজানের স্তন্যপায়ী বিষয়শ্রেণী:ইউরোপের স্তন্যপায়ী
নলিনীরঞ্জন সেনগুপ্ত  (১৮৮৯ ― ১৯৭৩) একজন বাঙালি মানবদরদী চিকিৎসাবিদ ও ধর্মপ্রচারক।  জীবনী নলিনীরঞ্জন উত্তর ২৪ পরগণা জেলার হালিসহরে জন্মগ্রহণ করেন। ১৯১১ সালে কলিকাতা বিশ্ববিদ্যালয় থেকে এম.বি. পাশ করেন এবং ১৯১৪ সালে এম.ডি হন। প্রথম কয়েক বছর তিনি কলিকাতা মেডিক্যাল কলেজে নিযুক্ত ছিলেন। পরে স্বাধীন চিকিৎসা শুরু করে অল্পদিনের মধ্যেই কলকাতার সুপ্রসিদ্ধ ডাক্তার হিসাবে বিপুল খ্যাতি অর্জন করেন, বিনামূল্যে বহুজনের চিকিৎসা করতেন। চিকিৎসা বিজ্ঞানের বিভিন্ন ধারা বিশেষত করোনারি থ্রমবসিস এবং পালমোনারি এমবলিজম সম্পর্কে তাঁর বেশ কয়েকটি গুরুত্বপূর্ণ প্ৰবন্ধ আছে। হিন্দুধর্মের মূলতত্ত্ব প্রচারের উদ্দেশ্যে শাস্ত্রধর্মপ্রচার সভার প্রতিষ্ঠা করেন নলিনীরঞ্জন সেনগুপ্ত। ভারতে ও ভারতের বাইরে এই সভার প্রায় ৪০০ টি শাখা বিদ্যমান। তিনি অকৃতদার ছিলেন।  তথ্যসূত্র  বিষয়শ্রেণী:১৮৮৯-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:বাঙালি চিকিৎসক বিষয়শ্রেণী:বাঙালি ধর্ম সংস্কারক বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী